text: Tre Reumert-priser til Fredericia Teater for succes-musical
  11 juni 2017 kl. 10.50
  Klokkeren fra Notre Dame opnåede lørdag aften hele tre kåringer ved uddelingen af årets Reumert-priser. 
  Årets Reumert-priser blev lørdag aften uddelt, og Fredericia Teater forlod scenen med tre priser for Klokkeren fra Notre Dame.
  Fredericia teater fik en Reumert for Årets musicalforestilling, Årets sanger blev Lars Mølsted for sin rolle som Quasimodo og Benjamin la Cour fik en af Reumerts talentpriser for sin scenografi.
  Teaterchef Søren Møller var da også en lykkelig prismodtager, da det blev afsløret fra scenen, at Klokkeren fra Notre Dame var juryens valg til årets forestilling.
  
  De fik Reumert-priserne
  En lang række teaterfolk blev hædret lørdag aften ved Reumert-uddelingen, teaterbranchens festaften. Hvert år præmieres de bedste danske teater- og scenepræstationer ved Årets Reumert. I år blev følgende kunstnere og opsætninger hyldet på scenen i Skuespilhuset i København: Årets Hæderspris: Kaspar Rostrup. Årets kvindelige hovedrolle: Marina Bouras. Årets mandlige hovedrolle: Andrea Jebro. Årets kvindelige ensemblerolle: Maria Rich. Årets mandlige ensemblerolle: Peter Plaugborg. Årets danser: Bo Madvig. Årets sanger: Lars Mølsted. Årets instruktør: Morten Kirkskov. Årets scenedesign: Gehrt & Grarup. Årets dramatiker: Jakob Weis. Årets børne- eller ungdomsforestilling: "Gerdas rejse" af Teater Refleksion. Årets musical: "Klokkeren fra Notre Dame" på Fredericia Teater. Årets opera: "Dead Man Walking" på Det Kongelige Teater. Årets danseforestilling: "Rystet Spejl" på Det Kongelige Teater. Årets teaterforestilling: "Erasmus Montanus" på Aarhus Teater. Årets performance: "NeoArctic" af Hotel Pro Forma. Årets særpris: "Living Dead" af Sort/Hvid og Aarhus Teater. Årets talentpriser: Elliott Crosset Hove, Simon Bennebjerg, Fanny Louise Bernth, Nanna Skaarup Voss, Niels Anders Manley, Benjamin La Cour, Sibylle Glosted og Oliver Starpov. Kilde: Bikubenfonden
  
  